ชี้เงินนอกทะลักโอกาสทองผู้กู้
ธปท.ระบุรัฐเอกชนมีต้นทุนถูกผ่องเพ็ญเชื่อเงินบาทแข็งค่าขึ้น
15 พ.ย. 2555

ธปท.ระบุรัฐเอกชนมีต้นทุนถูกผ่องเพ็ญเชื่อเงินบาทแข็งค่าขึ้น
ธปท.แย้มเงินบาทยังมีโอกาสแข็งค่าขึ้น เหตุเงินทุนต่างชาติมีแนวโน้มไหลเข้ามาลงทุนเพิ่ม ชี้โอกาสทองการลงทุนขนาดใหญ่ของรัฐและเอกชนกู้เงินได้ในต้นทุนที่ถูกลง
นางผ่องเพ็ญ เรืองวีรยุทธ รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) ปาฐกถาพิเศษในหัวข้อ “แนวโน้มเศรษฐกิจปี 2556” ว่า สถานการณ์ในต่างประเทศที่มีข้อวิตกกังวลว่าสหรัฐจะต่อมาตรการภาษี (หน้าผาการคลัง) ออกไปหรือไม่ ปัญหาหนี้สาธารณะของสหรัฐที่เข้าใกล้เพดานเต็มทีทำให้น่าจะคงดอกเบี้ยต่ำ 00.25% ยาวไปถึงปี 2558 ขณะที่เศรษฐกิจยุโรปคงชะลอต่อเนื่อง ส่วนเศรษฐกิจจีนยังคงเปราะบาง ภาวะเหล่านี้คงทำให้เงินทุนต่างชาติหาแหล่งลงทุนแห่งใหม่ในกลุ่มประเทศเศรษฐกิจเกิดใหม่ที่ให้อัตราผลตอบแทนการลงทุนสูงกว่าเงินเฟ้อ
ภาวะเช่นนี้จะทำให้ค่าเงินบาทยังมีโอกาสที่จะแข็งค่าขึ้นได้อีก เพราะเงินทุนคงจะไหลเข้ามาลงทุนเพิ่ม แม้จะมีปริมาณไม่มากเหมือนที่ผ่านมา เศรษฐกิจไทยเติบโตน้อยลง โอกาสทำกำไรมีน้อยลง
นอกจากนี้ หากเทียบราคาสินทรัพย์และหลักทรัพย์ของไทย และค่าเงินบาทกับประเทศในภูมิภาคอื่นก็ต่างกันไม่มาก เช่น ละตินอเมริกาที่ความเสี่ยงต่ำ อัตราดอกเบี้ยระยะยาวสูงกว่าไทย แนวโน้มเงินทุนน่าจะไปลงทุนละตินอเมริกามากขึ้น จึงคาดว่าแรงกดดันเงินบาทน่าจะน้อยลง
นางผ่องเพ็ญ กล่าวว่า ถึงค่าเงินบาทจะแข็งค่าขึ้นแต่ก็ไม่เป็นปัญหามากนัก เพราะผู้ประกอบการไทยเริ่มดูแลความเสี่ยงได้ดีขึ้น ค่าเงินบาทเปลี่ยนแปลง 2030 สตางค์ ยังไม่เป็นปัญหา ธปท.สามารถปล่อยค่าเงินไปตามกลไกลตลาดได้ ยกเว้นวันไหนที่เงินบาทวิ่งเร็วเกินไป ธปท.อาจจะมีการเข้าไปดูแลบ้าง
อย่างไรก็ดี ในจังหวะทีไทยกำลังจะมีโครงการลงทุนพื้นฐานขนาดใหญ่ของรัฐ และคงทำให้เอกชนลงทุนตามซึ่งน่าจะเป็นจังหวะดีที่ต้นทุนการกู้เงินจะถูกลง แถมเป็นโอกาสออกไปซื้อของถูกในต่างประเทศด้วย เพราะในภาวะที่ปริมาณเงินเข้ามามากขึ้น ซึ่งเริ่มเห็นในการลงทุนโดยตรงเข้ามาบ้างแล้ว ส่วนการเข้ามาลงทุนของต่างชาติในตลาดพันธบัตรของไทยก็เริ่มมีสัดส่วนเพิ่มขึ้นเป็น 1011% ของปริมาณพันธบัตรทั้งหมด จากที่เคยมีสัดส่วนแค่ 34%
รองผู้ว่าการ ธปท. กล่าวว่า การทำคิวอี3 ของสหรัฐเท่าที่ติดตามดูยังไม่เห็นสัญญาณภาวะฟองสบู่ในภาคอสังหาริมทรัพย์ เพราะกติกาไทยในเรื่องอสังหาริมทรัพย์ยังเปิดให้ต่างชาติซื้อได้มากพอสมควร ขณะที่สินเชื่ออสังหาฯ ก็ยังเติบโตได้ดีตามความต้องการซื้อ และยังมีโครงการใหม่ขึ้นตลอด